Հավելված N 426

Հաստատված է

Էկոպարեկային ծառայության պետի

2024 թվականի հունվարի 30-ի N 16-Ա հրամանով

**ԷԿՈՊԱՐԵԿԱՅԻՆ ԾԱՌԱՅՈՒԹՅԱՆ**

**պաշտոնի անձնագիր**

**ՀՀ ՍՅՈՒՆԻՔԻ մարզային վարչության ՍՅՈՒՆԻՔԻ ԵՎ ՍԻՍԻԱՆԻ ՏԵՂԱՄԱՍԻ**

**ԳԼԽԱՎՈՐ ԷԿՈՊԱՐԵԿԻ**

|  |
| --- |
| **1.Ընդհանուր դրույթներ** |
| **1.1. Պաշտոնի անվանումը, ծածկագիրը**  Էկոպարեկային ծառայության (այսուհետ՝ Ծառայություն) ՀՀ Սյունիքի մարզային վարչության Սյունիքի և Սիսիանի տեղամասի գլխավոր էկոպարեկի (ծածկագիր`15-1ԷՊԾ-29.3-Գ1-219)  **1.2. Ենթակա և հաշվետու է**  ՀՀ Սյունիքի մարզային վարչության Սյունիքի և Սիսիանի տեղամասի գլխավոր էկոպարեկը անմիջական ենթակա և հաշվետու է Սյունիքի մարզային վարչության Սյունիքի և Սիսիանի տեղամասի պետին:  **1.3. Փոխարինող պաշտոնի կամ պաշտոնների անվանումները**  Գլխավոր էկոպարեկի բացակայության դեպքում նրան փոխարինում է գլխավոր էկոպարեկներից մեկը կամ ավագ էկոպարեկներից մեկը:  **1.4. Աշխատավայրը**  ՀՀ Սյունիքի մարզ, ք․ Կապան, Մ․ Պապյան 10 Ա |
| **2.Պաշտոնի բնութագիր**  **2.1. Աշխատանքի բնույթը, իրավունքները, պարտականությունները**   * իրականացնում է պետական անտառներում, անտառային հողերում և բնության հատուկ պահպանվող տարածքներում պահպանության ապահովումը, * իրականացնում է ինքնակամ զավթումների, ապօրինի հատումների, ապօրինի արածեցումների, աղտոտման, աղբոտման և կենսաբազմազանությանը վնաս պատճառող օրենսդրությամբ արգելված այլ գործողությունների դեմ ուղղված համալիր միջոցառումներ, * իրականացնում է պետական անտառներում, անտառային հողերում և բնության հատուկ պահպանվող տարածքներում պահպանության կանոնների ու նորմերի պահպանման նկատմամբ հսկողությունը, * իրականացնում է հրդեհների կանխարգելման, ինչպես նաև հրդեհների և արտակարգ այլ պատահարների ժամանակ անհետաձգելի միջոցառումները, * իրավախախտման դեպքի վայրի պահպանությունը, * սույն օրենքով սահմանված կարգով և դեպքերում տրանսպորտային միջոցները կանգնեցնելը * պետական անտառներում, անտառային հողերում և բնության հատուկ պահպանվող տարածքներում պահպանության և անտառային և բնության հատուկ պահպանվող տարածքների օրենսդրության (այսուհետ՝ Օրենսդրություն) խախտման դեպքում խախտումները արձանագրելը, իրավախախտին ցուցումներ և կարգադրություններ տալը, նրանց գործողությունները արգելելը, դադարեցնելը, կասեցնելը, * Օրենսդրության խախտման համար քրեական պատասխանատվության ենթարկելու վերաբերյալ օրենքով նախատեսված դեպքերում և կարգով իրավապահ մարմիններին հաղորդում ներկայացնելը։   **Իրավունքները`**   * գրանցելու, չափագրելու, լուսանկարելու, ձայնագրելու, տեսանկարահանելու իրավախախտման կատարման մեջ կասկածվող անձանց գործողությունը արձանագրելու նպատակով օգտագործելու տեղեկատվական համակարգեր, տեսաձայնագրման սարքավորումներ, ինչպես նաև այլ տեխնիկական և հատուկ միջոցներ, * հիմնավոր կասկածների առկայության դեպքում պարզել հնարավոր իրավախախտի անձը, կազմել արձանագրություն և (կամ) այլ իրավասու մարմնին հանձնելու նպատակով բերման ենթարկել ենթադրյալ իրավախախտին, * պետական անտառներում, անտառային հողերում և բնության հատուկ պահպանվող տարածքներում կենդանական կամ բուսական ռեսուրսներ կամ բնական այլ ռեսուրսներ և իրացնող կամ փոխադրող ֆիզիկական կամ իրավաբանական անձանցից պահանջել վերջինիս գործունեության օրինակությունը հավաստող փաստաթղթեր (բացառությամբ Օրենսդրությամբ սահմանված դեպքերի), * օրենսդրությամբ նախատեսված դեպքերում կազմելու վարչական իրավախախտումների վերաբերյալ արձանագրություններ (այդ թվում ՝ թվային), ընդունելու վարչական ակտեր * Օրենսդրության խախտումների հայտնաբերման նպատակով պետական անտառներում, անտառային հողերում և բնության հատուկ պահպանվող տարածքներում և հարակից տարածքներում կանգնեցնել տրանսպորտային միջոցները, զննության ենթարկել, ինչպես նաև կատարել անձանց և իրերի զննություն, * վերցնել ապօրինի ձեռք բերված փայտանյութը, ոչ բնափայտային, երկրորդական անտառանյութը, որսված կենդանիները, որսի արգասիքը, բնական այլ ռեսուրսները, գրանցել տեղորոշման կոորդինատները, վերցնել Օրենսդրության խախտող անձանց իրավախախտման գործիք կամ անմիջական օբյեկտ համարվող իրերն ու փաստաթղթերը, Կառավարության սահմանած կարգով տնօրինել այն, * սույն օրենքով սահմանված կարգով և պայմաններում կիրառելու ֆիզիկական ուժ (հարկադրանք), հատուկ միջոցներ և զենք, ինչպես նաև անձնական պաշտպանության միջոցներ, * իրավասու մարմիններին հանձնելու նպատակով սահմանափակել Օրենսդրության պահանջները խախտած անձի դեպքի վայրից հեռանալու հնարավորությունը՝ իրավախախտումը կանխելու, կասեցնելու, իրավախախտի անձը պարզելու և իրավախախտման վերաբերյալ արձանագրություն կազմելու նպատակով դիմադրություն ցույց տվող անձանց բերման ենթարկելով. * օգտագործել կապի, տրանսպորտի և այլ նյութական միջոցներ, * իր իրավասության սահմաններում ֆիզիկական և իրավաբանական անձանց տալ պարտադիր ցուցումներ Օրենսդրության խախտումների և դրանց հետևանքների վերացման վերաբերյալ, * «Զենքի շրջանառության կարգավորման մասին» Հայաստանի Հանրապետության օրենքով սահմանված կարգով պահել, կրել, օգտագործել ծառայողական զենք` ինքնապաշտպանության կամ օրենքով նրանց վրա դրված` քաղաքացիների կյանքի, առողջության, սեփականության պաշտպանության, բնության, բնական պաշարների, արժեքավոր և վտանգավոր բեռների, հատուկ թղթակցության պահպանության պարտականությունների կատարման համար, * պահանջել բնության հատուկ պահպանվող տարածք մուտք գործած կամ տարածքներում իրավախախտում թույլ տված անձանց փաստաթղթերը` անձը հաստատող փաստաթուղթ, արգելոց և ազգային պարկի արգելոցային գոտի մուտք գործելու անցագիր, բնական պաշարների օգտագործման համապատասխան պայմանագիր, * Օրենսդրության խախտման դեպքում խախտումները արձանագրել, իրավախախտին ցուցումներ և կարգադրություններ տալ, նրանց գործողությունները արգելել, դադարեցնել, կասեցնել, * իրականացնել օրենքով նախատեսված այլ իրավունքներ:   **Պարտականությունները`**   * իր իրավասության սահմաններում կանխել Օրենսդրության խախտումները, * իրականացնել պետական անտառներում, անտառային հողերում և բնության հատուկ պահպանվող տարածքներում պահպանությանն ուղղված միջոցառումներ, * պահպանել վարքագծի կանոնները, սահմանված կարգով կրել համազգեստ, * իր պարտականությունների կատարման համար անհրաժեշտ լրիվ և հավաստի տեղեկատվություն ունենալը * կատարել վերադաս մարմինների և պաշտոնատար անձանց տրված իրավաչափ հանձնարարականները, կարգադրությունները, ցուցումները և ընդունած որոշումները, * իրականացնել պաշտոնի անձնագրով իր վրա դրված պարտականությունները, * հանցագործության հատկանիշներ պարունակող խախտումների վերաբերյալ արձանագրությունները ներկայացնել իրավասու մարմիններին, վերջիններիս պահանջով կամ հրավերով մասնակցել գործերի քննությանը, իրականացնել դրանց հետ կապված անհրաժեշտ այլ գործողություններ, * իրականացնել անհետաձգելի միջոցառումներ հրդեհների և արտակարգ այլ պատահարների դեպքում, սահմանափակել անձանց և տրանսպորտային միջոցների մուտքը անտառների կամ բնության հատուկ պահպանվող տարածքների առանձին հատվածներ, * խախտումներ հայտնաբերելու դեպքում իր իրավասության սահմաններում պահանջել դադարեցնել Օրենսդրության խախտման գործողությունը, * կանխել սույն օրենքով սահմանված բնության հատուկ պահպանվող տարածքի պահպանության ռեժիմը խախտող ցանկացած գործունեություն, * ապահովել իրավախախտման դեպքի վայրի պահպանություն․ * Օրենսդրության խախտման համար քրեական պատասխանատվության ենթարկելու վերաբերյալ օրենքով նախատեսված դեպքերում և կարգով իրավապահ մարմիններին հաղորդում ներկայացնել. * «Բնապահպանական իրավախախտումների հետևանքով կենդանական և բուսական աշխարհին պատճառված վնասի հատուցման սակագների մասին» Հայաստանի Հանրապետության օրենքով սահմանված կարգով վնասի հատուցման չափի հաշվարկումը. * իրականացնել օրենքով նախատեսված այլ պարտականություններ |
| **3.Պաշտոնին ներկայացվող պահանջներ**  **3.1. Կրթություն, որակավորման աստիճանը**  Բարձրագույն կրթություն։  **3.2. Մասնագիտական գիտելիքները**  Ունի գործառույթների իրականացման համար անհրաժեշտ գիտելիքներ` առնվազն մեկ օտար լեզվի իմացություն, Մայքրոսոֆթ ուորդ (Word), էքսել (Excel) ծրագրերի իմացություն, համակարգչով և ժամանակակից այլ տեխնիկական միջոցներով աշխատելու, ինչպես նաև տրամաբանելու, տարբեր իրավիճակներում կողմնորոշվելու ունակություն։  **3.3. Աշխատանքային ստաժ, աշխատանքի բնագավառում փորձառություն**  Հանրային ծառայության առնվազն երկու տարվա ստաժ կամ երեք տարվա մասնագիտական աշխատանքային ստաժ կամ բնապահպանության բնագավառում` երեք տարվա աշխատանքային ստաժ կամ կենսաբանական և գյուղատնտեսական գիտությունների բնագավառում` կենսաբանի, բուսաբանի, կենդանաբանի և հարակից մասնագետի կամ գյուղատնտեսի և հարակից մասնագետի կամ ֆիզիկայի բնագավառում` երկրաբանի, երկրաֆիզիկոսի և աշխարհագետի կամ ֆինանսատնտեսական կամ իրավունքի կամ մաթեմատիկայի կամ ճարտարագիտության կամ զբոսաշրջության բնագավառում` երեք տարվա աշխատանքային ստաժ։  **3.4. Անհրաժեշտ կոմպետենցիաներ՝**   1. Խնդրի լուծում 2. Հաշվետվությունների մշակում 3. Բարեվարքություն 4. Բողոքների բավարարում 5. Ժամանակի կառավարում 6. Փաստաթղթերի նախապատրաստում 7. Բանակցությունների վարում |
| **4.Կազմակերպական շրջանակ**  **4.1. Աշխատանքի կազմակերպման և ղեկավարման պատասխանատվությունը**  Պատասխանատու է տարածքային ստորաբաժանման աշխատանքների բնույթով պայմանավորված մասնագիտական գործունեության անմիջական արդյունքի համար։  **4.2. Որոշումներ կայացնելու լիազորությունները**  Կայացնում է որոշումներ աշխատանքների իրականացման բնույթով պայմանավորված մասնագիտական եզրակացությունների տրամադրման և ՀՀ օրենսդրությամբ նախատեսված դեպքերում որոշումների կայացման շրջանակներում:  **4.3. Գործունեության ազդեցությունը**  Ունի տվյալ մարմնի նպատակների և խնդիրների իրականացման համար մասնագիտական գործունեության գերատեսչական ազդեցություն։  **4.4. Շփումները և ներկայացուցչությունը**  Իր իրավասությունների շրջանակներում շփվում և որպես ներկայացուցիչ հանդես է գալիս տվյալ մարմնի, այլ պետական մարմինների և կազմակերպությունների ներկայացուցիչների, ինչպես նաև օտարերկրյա պետությունների և միջազգային կազմակերպությունների ներկայացուցիչների հետ:  **4.5. Խնդիրների բարդությունը և դրանց լուծումը**  Իր լիազորությունների շրջանակներում բացահայտում է մասնագիտական խնդիրներ և այդ խնդիրներին տալիս է մասնագիտական լուծումներ և մասնակցում է տարածքային ստորաբաժանման առջև դրված խնդիրների լուծմանը: |